ועדת הכספים, כנסת 20, פרוטוקול מספר 663, 2017-03-06 15:40

משה גפני: אני פותח את ישיבת מליאת ועדת הכספים.

משה גפני: אנחנו דנים בהצעת חוק תשתיות להולכה ולאחסון של נפט על-ידי גורם מפעיל, התשע"ז-2017.

<שלומית ארליך: נעבור על התיקונים שהכנסנו בעקבות הישיבה הקודמת.

<שלומית ארליך: בשם החוק הכנסנו את השנה.

מיקי רוזנטל: אם מצביעים אז אני רוצה קודם לשאול שאלה.

מיקי רוזנטל: חוק מבקר המדינה חל על קצא"א בוורסיה הקודמת שלה.

מיקי רוזנטל: אמנם קיבלנו דוחות חסויים אבל קיבלנו דוחות לוועדת המשנה של הוועדה לענייני ביקורת המדינה.

מיקי רוזנטל: מה קורה בתקופת המעבר הזאת מבחינת חוק מבקר המדינה?

<אפרת נחלון: לדעתי לא חל, אבל אנחנו נבדוק.

מיקי רוזנטל: אם זה לא חל זה רע מאוד, זה לא יכול להיות.

מיקי רוזנטל: זה חייב לחול באותו נוסח שהיה.

מיקי רוזנטל: שזה יהיה דוחות חסויים, כפי שהיה.

<אפרת נחלון: חוק מבקר המדינה אינו חל במשך 3 שנים.

מיקי רוזנטל: חוק מבקר המדינה חייב לחול.

מיקי רוזנטל: אנחנו לא יכולים להעביר את החוק באופן הזה.

<אפרת נחלון: אנחנו נבדוק.

<אפרת נחלון: בינתיים אפשר להתקדם.

<שי באב"ד: הם יערכו בדיקה.

<שי באב"ד: אתה מעלה פה משהו שאני לא יודע.

<שי באב"ד: מיקי רוזנטל, השאלות שלך תמיד טובות.

<שי באב"ד: בודקים.

מיקי רוזנטל: מה שהיה עד היום יהיה גם ב-3 השנים האלה.

מיקי רוזנטל: זה חייב להיות, אין בכלל שאלה.

מיקי רוזנטל: היום הוא חל.

מיקי רוזנטל: ידידי המנכ"ל, תקשיב היטב, זה הגיע אלינו לוועדת המשנה של הוועדה לענייני ביקורת המדינה ושם היינו דנים בזה.

<שי באב"ד: בסדר, יש פתרון.

<שי באב"ד: העלית נקודה וכבר פתרנו אותה.

<שי באב"ד: המצב הנוכחי היום, שחוק מבקר המדינה חל מתוקף הסמכות של המפקח.

<שי באב"ד: קצא"א א' ממשיכה להתקיים.

<נילי אבן-חן: לא נכון.

<נילי אבן-חן: מתוקף הסמכות של נציג המדינה שיושב שם.

<שי באב"ד: נציג המדינה זה המפקח המיוחד מטעם שר האוצר.

<שי באב"ד: אל תאמרי שזה לא נכון.

<שי באב"ד: לגבי החברה הזאת זה ימשיך לחול, על קצא"א א'.

<שי באב"ד: את קצא"א ב' אנחנו מחילים עכשיו, נגרום לכך שזה יחול ב-3 השנים הקרובות.

מיקי רוזנטל: מאה אחוז, זה כל הבקשה שלי.

<שי באב"ד: אז בקשתך התקבלה.

מיקי רוזנטל: תודה רבה, אני שמח שאתם מקשיבים לבקשות שלי.

מיקי רוזנטל: היו לי כמה בקשות לא רעות היום.

מכלוף מיקי זוהר: אדוני היושב-ראש, תודה רבה.

מכלוף מיקי זוהר: אני רוצה להודות למשרד האוצר ולמשרד המשפטים על ההסכמות.

מכלוף מיקי זוהר: ההסכמות שסיכמנו – תקן אותי אם אני טועה – הן כדלקמן: האחת, שהחברה תועתק בתוך שנה וחצי, עם אפשרות להארכה של עוד חצי שנה באישור ועדת הכספים.

משה גפני: באישור ועדת הכספים אפשר להאריך את זה.

מכלוף מיקי זוהר: השנייה, שתהיה מין מראה אד-הוק בתוך שנה וחצי ולא קודם לכן, כולל העובדים, המנהלים וכל מי שקשור לחברה.

מכלוף מיקי זוהר: כל מה שקשור לנושא הפיכת החברה לממשלתית יהיה בהיוועצות עם ועדת הכספים ברגע ששר האוצר יחליט.

מכלוף מיקי זוהר: אלה הסיכומים.

<שי באב"ד: אבי ליכט צריך להגיע לכאן עוד רגע.

מכלוף מיקי זוהר: מעבר החברה עד-הוק יסוכם גם עם העובדים, כולל המנהלים, כולל חברות-הבת.

מכלוף מיקי זוהר: הדבר שאני מבקש להוסיף, אמרנו שאם וכאשר תהיה הפיכה של החברה הזאת לחברה ממשלתית זה יהיה בהיוועצות עם ועדת הכספים.

משה גפני: בסדר, זה בינתיים עד שיגיע אבי ליכט.

משה גפני: אני מקווה שאבי ליכט בדרך.

<שלומית ארליך: שם החוק הוא "הצעת חוק תשתיות להולכה ולאחסון של נפט על-ידי גורם מפעיל, התשע"ז-2017".

<שלומית ארליך: סעיף 1, סעיף ההגדרות, לא עשינו בו תיקונים נוספים.

משה גפני: מי בעד אישור שם הצעת החוק וסעיף ההגדרות?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין

משה גפני: שם הצעת החוק וסעיף 1 אושרו.

<שלומית ארליך: סעיף 2 עוסק בהקמת החברה.

<שלומית ארליך: פה צריך להכניס את ההארכה בהסכמה.

<אפרת פרוקצ'יה: את השנה וחצי?

<אפרת פרוקצ'יה: זה בסוף לדעתי.

<אפרת פרוקצ'יה: במקום "שנה" יבוא "שנה וחצי" ואז ארכה של חצי שנה שתופיע בסוף.

<יערה למברגר: אל תכניסו עדיין את השנה וחצי.

<שגית אפיק: סעיף 2(ב)(2).

<אפרת נחלון: עכשיו משנים את זה.

משה גפני: אבי ליכט מתרגז על זה שהצבענו על שנה וחצי.

מיקי רוזנטל: בסדר, שיתרגז.

מיקי רוזנטל: אתה יודע על כמה דברים אני מתרגז?

מכלוף מיקי זוהר: אני יכול להגיש רביזיה.

<שלומית ארליך: בסעיף 2 הכנסנו תיקון בהתאם למה שדובר בדיון הקודם.

<שלומית ארליך: סעיף קטן (א) יקבע: "לשר האוצר יהיו נתונות כל סמכויות הפיקוח שניתנות לפי דין כדי לוודא פיקוח יעיל על הממשל התאגידי של החברה.

<שלומית ארליך: " יתר הסעיף וכן סעיף 3, בנוגע לעובדים, נשארים כפי שהיו.

<שלומית ארליך: בסעיף 4 הכנסנו את סעיף קטן (ג) ביחס להחלטת הוועדה על חוף אילת.

<שלומית ארליך: "על אף האמור בסעיף קטן (א), לעניין מקרקעין המפורטים בתוספת השלישית" – שנגיע אליה ונסביר בדיוק מה קורה בה – "יחולו ההוראות שבתוספת השלישית;" השטח כולו, על-פי מה שאני מצליחה להבין, הוא 200 מטר ו-300 מטר.

<שלומית ארליך: נגיע לתוספת ונסביר את החלוקה.

<שלומית ארליך: "שר האוצר, באישור ועדת הכספים של הכנסת, רשאי לשנות בצו את התוספת השלישית.

<שלומית ארליך: "

מיקי רוזנטל: אנחנו רוצים "רשאי לשנות בצו" או "ישנה בצו"?

מיקי רוזנטל: או אולי זה לא משנה.

<אפרת פרוקצ'יה: "רשאי", כי הוא לא חייב.

<אפרת נחלון: יש משהו שאנחנו לא "סגורים" לגביו בנו"ן-צדי"קים.

<אפרת נחלון: שטחי אופציה אנחנו לא יודעים כרגע להגדיר.

<אפרת נחלון: אתה יודע להגיד את הקואורדינטות שלהם?

מיקי רוזנטל: כן, יש לנו את זה.

<אפרת נחלון: יש לנו בעיה עם שטחי האופציה.

<צבי ניקסון: לפי הניסוח כרגע הוא יכול מחר להפוך את זה לקילומטר חוף ולא 500 מטר חוף.

<אפרת נחלון: אבל זה שר האוצר באישור ועדת הכספים של הכנסת.

<צבי ניקסון: סליחה, אבל הוא יכול לשנות את התוספת.

<צבי ניקסון: כתוב ש"שר האוצר, באישור ועדת הכספים של הכנסת, רשאי לשנות בצו את התוספת השלישית".

<צבי ניקסון: הוא יכול מחר לקבוע שזה 1,000 מטרים.

מכלוף מיקי זוהר: למה שאני אדבר עם אבי ליכט?

מכלוף מיקי זוהר: לא אצליח לשכנע אותו, הוא "נעול".

מכלוף מיקי זוהר: לשם מה אפגש אתו?

מכלוף מיקי זוהר: הוא לא רוצה להשתכנע.

משה גפני: אבל הוא רוצה לשכנע אותך.

מכלוף מיקי זוהר: אותי אי אפשר לשכנע.

משה גפני: תיפגש אתו.

משה גפני: אין דרך אחרת.

מכלוף מיקי זוהר: אפגש אתו בשמחה.

משה גפני: אני נועל את הישיבה.

משה גפני: פעמיים דיברנו עם יושב-ראש הכנסת.

משה גפני: אין לנו אישור להאריך אותה.

מיקי רוזנטל: זאת הפקרה של המדינה.

מיקי רוזנטל: מה הדבר הזה?

מיקי רוזנטל: צריך להסביר לו את החשיבות של זה.

משה גפני: אני נועל את הישיבה.

משה גפני: אלך לדבר עם יושב-ראש הכנסת.

משה גפני: בחצי השעה הקרובה נודיע אם הישיבה תתחדש או לא.

משה גפני: אני מחדש את ישיבת ועדת הכספים לאחר שקיבלתי אישור מיושב-ראש הכנסת לפרק זמן לא ארוך.

משה גפני: אני מקווה שנסיים.

משה גפני: אני רוצה לשבח את חבר הכנסת מיקי זוהר.

משה גפני: יש הסכמה עם העובדים.

מכלוף מיקי זוהר: אני מבקש את ההסכמות עם העובדים, מאחר ולא קיבלו את הדברים הללו בכתב, שייאמרו לפרוטוקול, שההסכמות יהיו מגובות בפרוטוקול הוועדה.

מיקי רוזנטל: מה שגפני יגיד אני תומך.

משה גפני: סיכמנו, ואני מתכוון לעשות את זה.

משה גפני: היה סיכום שיהיו כמה מכתבים.

משה גפני: אני לא נכנס לכל הפרטים.

משה גפני: דיברנו על זה ויש הסכמות.

משה גפני: אם אכן מכניסים עכשיו את המכתבים אין לעובדים טענה, יש להם את המכתבים וכל מה שנלווה לזה.

משה גפני: אני מודיע לפרוטוקול ובישיבה הזאת שיש להביא את המכתבים, לסיים אותם כמה שיותר מהר.

משה גפני: כל עוד לא נדע שיש את המכתבים ונראה אותם לא אביא את הצעת החוק להצבעה לקריאה השנייה והשלישית במליאה.

<שי באב"ד: מקובל ומוסכם.

<רמי גואטה: לא מוסכם עלינו.

<רמי גואטה: אני מודיע לאדוני יושב-ראש הוועדה, סיימנו את נושא צמצום ימי ההתרעה על סכסוך עבודה.

<רמי גואטה: הלכנו פה ביד רחבה מול כל המערכת.

משה גפני: למה?

משה גפני: איפה הבעיה?

<רמי גואטה: ישבנו פה, ישבנו במשרד האוצר, ישבנו במשרד המשפטים.

<רמי גואטה: יכלו להיערך עם הניירת הזאת.

<רמי גואטה: נכווינו בדברים אחרים.

<רמי גואטה: אנחנו מוכנים להישאר פה עד הבוקר, לקבל את ההתחייבויות ותצביעו על מה שאתם רוצים.

<רמי גואטה: אם לא יהיו התחייבויות, אני מודיע לכם, אין לנו אחריות על מה שיהיה הלילה בקצא"א.

<רמי גואטה: אני מודיע את זה בצורה חד-משמעית.

מיקי רוזנטל: רמי גואטה וחבריי העובדים, אני מודיע לכם, כל החברים פה בוועדה בלי הבדל מאיזו מפלגה הם באו מחויבים שזכויות העובדים לא ייפגעו.

מיקי רוזנטל: אמרנו לכם את זה כמה וכמה פעמים ואנחנו מתכוונים לעמוד בזה.

מכלוף מיקי זוהר: רמי, הזכויות של העובדים לא ייפגעו.

מיקי רוזנטל: אם חלילה לא נחוקק את החוק עכשיו אז יכול להיות נזק גרוע יותר לעובדים.

מיקי רוזנטל: ההתחייבות של הוועדה היא חד-משמעית.

מיקי רוזנטל: החוק לא יקודם לקריאה השנייה והשלישית אם לא יהיה מכתב התחייבות לעובדים.

מיקי רוזנטל: אני חושב שאתם צריכים לקבל את זה.

מכלוף מיקי זוהר: רמי, אתם בידיים טובות.

מיקי רוזנטל: כל הוועדה עומדת על הזכויות שלכם.

מכלוף מיקי זוהר: לא סתם ביקשתי שהדברים ייאמרו לפרוטוקול של הוועדה, כדי שתראו באמת קבל עם ועולם שהדברים אכן ייושמו.

מכלוף מיקי זוהר: אתם בידיים טובות, לא נפקיר אתכם, כפי שלא הפקרנו אתכם עד לרגע זה.

מכלוף מיקי זוהר: החוק לא יקודם לקריאה השנייה והשלישית עד שהמכתבים ייצאו בצורה מסודרת.

מיקי רוזנטל: מאחר ויש הסכמות וזה עניין טכני- - -

מכלוף מיקי זוהר: רק נאמר אותן לפרוטוקול וזה מקובל.

<רמי גואטה: מותר לשאול, טכנית, למה עד עכשיו אין את המכתבים?

<שי באב"ד: רמי גואטה, יש לי המון כבוד להסתדרות אבל הצטרפת לזה היום.

<שי באב"ד: נפגשנו עם הרצל עמיקם בעשרות דיונים.

<שי באב"ד: היום עלו דברים חדשים ונקודות חדשות שביקשתם שנכניס אותם.

<שי באב"ד: היית בישיבה.

<שי באב"ד: הסכמתי לכול.

<שי באב"ד: הלכתי לקראתם גם במקומות שהצוותים שלי אמרו: "לא, אי אפשר ככה, אי אפשר ככה", במטרה להגן על העובדים ולוודא שגם בעוד 3 שנים לא יוכלו לפתוח את ההסכמים הקיבוציים ולא יוכלו לשחק עם העובדים והממונה על השכר לא יוכל להיכנס.

<שי באב"ד: כל מה שביקשתם בחדר הלכתי לקראתכם.

<שי באב"ד: הנה, אני אומר את זה גם לפרוטוקול.

<שי באב"ד: עכשיו לכתוב מכתבים כאלה שאני חתום עליהם ובהם הממונה על השכר, שכבר הנחיתי אותו להכין את המכתב וכבר קיבלתם טיוטה וצריך לשפר ולשפץ אותה, ולחתום עליהם – אנחנו לא עושים בבָזָק, זה לא באסטה של פלאפל, לא חס וחלילה שאני מזלזל בבאסטה של פלאפל.

<שי באב"ד: זה משרד האוצר וצריך לעשות את הדברים בצורה מסודרת.

<שי באב"ד: ייקח כמה ימים להוציא את המכתבים.

<שי באב"ד: נוסף להתחייבויות שלהם אני גם מתחייב בפניכם שאנחנו לא מעלים את זה, כי זה חוק של שר האוצר, ולא נבקש להעלות את זה לקריאה השנייה והשלישית לפני שתקבלו את כל המכתבים.

<שי באב"ד: אני מצהיר כאן לפרוטוקול, המכתבים יהיו ביומיים-שלושה הקרובים.

<שי באב"ד: לא עושים את הדברים האלה מהרגע להרגע.

<שי באב"ד: אני לא חותם על מכתבים משנייה לשנייה.

<שי באב"ד: זה לא עובד כך.

<שי באב"ד: אני לא יכול להבטיח לכם אם זה יגמר היום כי יש עוד כמה דברים שאני חייב לסיים היום.

<שי באב"ד: אני כבר 5 שעות פה בוועדה.

<שי באב"ד: בימים הקרובים זה יהיה.

משה גפני: מיקי רוזנטל, אתה ביקשת להגיש רביזיה, הוא ביקש להגיש רביזיה, דוד ביטן ביקש להגיש רביזיה.

משה גפני: אנחנו נצביע ונגיש רביזיה.

<שי באב"ד: לא, די, אז אני חוזר בי מכל ההסכמות.

<שי באב"ד: די.

<שי באב"ד: אני לא רוצה.

<שי באב"ד: חבר'ה, הגעתי להסכמות.

<שי באב"ד: לא סומכים על מנכ"ל משרד האוצר שיוציא מכתבים?

<שי באב"ד: תמשכו את הצעת החוק.

<שי באב"ד: לא, אני מושך את הצעת החוק.

<שי באב"ד: לא מוכן, די.

<שי באב"ד: יש אמון מינימלי.

משה גפני: בסדר, בלי רביזיה.

מיקי רוזנטל: כולכם מטפסים על עצים גבוהים.

<שי באב"ד: לא מטפסים.

<שי באב"ד: התחייבתי לכול.

<שי באב"ד: מצביעים היום.

<שי באב"ד: לא, אין רביזיה.

משה גפני: אין רביזיה, הכול בסדר, אני רק עומד על דברי, שזה לא יבוא לקריאה השנייה והשלישית.

משה גפני: אני מודיע לפרוטוקול.

מכלוף מיקי זוהר: שיגידו את הסיכום עם העובדים לפרוטוקול.

<שי באב"ד: לא, אז עכשיו יתחיל ויכוח על ניסוח, אם המכתב יהיה כך או כך.

<שי באב"ד: אני "אסגור" איתם לפני הקריאה השנייה והשלישית.

<שי באב"ד: הרצל עמיקם, אתה סומך עליי?

משה גפני: אין רביזיה, אני מודיע פעם נוספת לפרוטוקול.

משה גפני: רבותי, די כבר.

משה גפני: מה יש לכם?

מיקי רוזנטל: אתם עושים את הבלגן.

מיקי רוזנטל: די.

מיקי רוזנטל: אל תענו, אתם לא חייבים לענות על כל דבר.

משה גפני: אני מודיע לפרוטוקול, אדוני המנכ"ל, ואני מבקש מכם את המכתבים שעליהם סוכם לכתוב כמה שיותר מהר.

<שי באב"ד: בימים הקרובים, הרבה לפני הקריאה השנייה והשלישית, אני מתחייב.

משה גפני: לא אביא את זה לקריאה השנייה והשלישית עד שלא יהיו המכתבים.

<שי באב"ד: אדוני, אני גם לא מבקש ממך ואל תביא.

<שי באב"ד: גם אני מבקש ממך לא להביא.

<שי באב"ד: מה שסיכמנו, נעמוד בו אחד לאחד.

משה גפני: איפה אנחנו עומדים בהצבעות?

מכלוף מיקי זוהר: בבקשה לקרוא את הסיכומים שלנו לפרוטוקול, לגבי אורך הזמן.

מיקי רוזנטל: גם לגבי מבקר המדינה וכל מה שביקשנו.

<שלומית ארליך: על סעיף 1 הוועדה הצביעה.

<שלומית ארליך: סעיף 2 מדבר על הקמת החברה.

<שלומית ארליך: התיקון הראשון נכנס בסעיף קטן 2(ג) בעמוד 3 שקובע: "שר האוצר יהיה השר האחראי לענייני החברה".

<שלומית ארליך: נכניס פה תיקון שאומר: "ויודיע לוועדת הכספים עד ליום א' באדר התשע"ט, 26 בפברואר 2020, אם החליט שלא לפנות לממשלה בבקשה לקבל החלטה לפי סעיף 63 לחוק החברות הממשלתיות בנוגע לחברה".

<שלומית ארליך: סעיף 63 מדבר על אי החלת הוראות מסוימות מחוק החברות הממשלתיות.

פסקה שאומרת: בסעיף 3 צריך לעדכן את הנוסח?

משה גפני: מה סוכם?

משה גפני: אני לא רוצה להפר את הסיכום.

מיקי רוזנטל: לגבי חברות-בת צריך לכתוב.

<אפרת פרוקצ'יה: סוכם שלא.

<אפרת פרוקצ'יה: לא מכניסים את זה.

מיקי רוזנטל: מי סיכם עם מי?

<אפרת פרוקצ'יה: סוכם שלא.

משה גפני: סוכם על דעתכם?

<צבי ניקסון: כן.

<שלומית ארליך: אז אין שינוי בנוסח.

משה גפני: נצביע על סעיף 2 על-פי הנוסח שקראה היועצת המשפטית של הוועדה.

משה גפני: מי בעד?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין

משה גפני: סעיף 2 אושר.

<שלומית ארליך: סעיף 3 מתייחס לעובדים.

<שלומית ארליך: אפשר להצביע גם עליו.

<שלומית ארליך: אין בו תיקונים.

משה גפני: מי בעד סעיף 3?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין

משה גפני: סעיף 3 אושר.

<שלומית ארליך: סעיף 4 מדבר על הענקת זכויות לחברה.

<שלומית ארליך: הוספנו את סעיף קטן (ג) שקראתי קודם.

<שלומית ארליך: נכניס בו עוד תיקון: "שר האוצר, באישור ועדת הכספים של הכנסת, יהיה רשאי לאחר ששמע את עמדת הגורם המפעיל או בעל זיכיון משנה, לשנות בצו את התוספת השלישית.

<שלומית ארליך: " התוספת השלישית מתייחסת לשטח של חוף אילת.

<שלומית ארליך: מבחינתנו אפשר להצביע גם על סעיף 4.

משה גפני: מי בעד סעיף 4?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין

משה גפני: הסעיף אושר.

<שלומית ארליך: סעיף 5 מדבר על פטור ממס לגבי תקופת הזיכיון.

<שלומית ארליך: סעיף 6 מדבר על מיסוי בתום תקופת הזיכיון.

<שלומית ארליך: סעיף 7 מדבר על ניהול פנקסים במטבע חוץ.

<שלומית ארליך: אין בהם תיקונים.

<שלומית ארליך: אפשר להצביע עליהם.

משה גפני: מי בעד סעיפים 5-7? ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין

משה גפני: סעיפים 5-7 אושרו.

<שלומית ארליך: סעיף 8 היה סעיף הסודיות.

<שלומית ארליך: נתקן את השם של הסימן כך שזה יהיה "סודיות וחופש המידע".

<צבי ניקסון: מה עם סעיף 4?

<צבי ניקסון: בסעיף 4 הם טעו.

<צבי ניקסון: בסעיף 4 מה שאישרתם הוא לא על-פי הסיכום שלנו ושל החברה, מבחינת ה-200 וה-300.

<שלומית ארליך: 200 ו-300 מופיע בתוספת.

<שלומית ארליך: זה לא מופיע בסעיף.

<שלומית ארליך: נגיע לזה.

<צבי ניקסון: אבל ברגע ששר האוצר רשאי לשנות את התוספת גם לאחר שהוא שמע את הגורם הוא יכול להחליט שזה קילומטר.

מיקי רוזנטל: נכון.

<איציק לוי: אבל הוסכם על 500 מטר.

מיקי רוזנטל: שר האוצר יכול מחר גם לסגור את החברה אם בא לו.

<ארז כלפון: אבל זה מה שסוכם בעקבות כל הבקשות שהיו, זה מה שסוכם עם רשות מקרקעי ישראל, עם מרחקי ביטחון.

מיקי רוזנטל: אבל בתוספת יש את הפירוט של ה-500 מטר.

מיקי רוזנטל: תיכף תראה.

<ארז כלפון: אבל זה לא מופיע בתוספת.

<צבי ניקסון: אבל השר יכול לשנות את זה.

<צבי ניקסון: למה לא לשנות את זה?

<שלומית ארליך: זה יהיה באישור ועדת הכספים.

<שלומית ארליך: זה בכל מקרה יגיע לכאן.

<ארז כלפון: אבל לא מה שכתוב בתוספת, הגבולות.

<ארז כלפון: מעל לזה יש בעיות של בטיחות וביטחון.

<ארז כלפון: אף אחד פה לא רוצה לפגוע באנשים.

<ארז כלפון: לכן אם חורגים מ-300 מטר עלולים לפגוע באנשים.

<שלומית ארליך: גם בתוספת הכנסנו הוראה שקובעת שיהיה תיאום של שר האוצר עם שר התשתיות הלאומיות ושר הביטחון.

<ארז כלפון: זה לא קשור לעכשיו.

<ארז כלפון: זה קשור לעתיד, לגבי העניין החסוי.

<צבי ניקסון: הדבר הנכון לעשות זה להוריד את הסיפה של סעיף 4(ג) לחוק ואז בתוספת לכתוב: "רשאי לתקן בגבולות שנקבעו".

משה גפני: אבל, ארז כלפון, איך אני יכול לדעת את השטח?

<ארז כלפון: מדובר על האפשרות להרחיב.

<צבי ניקסון: אפשר להגיד "שטח של כ-200 מטר", אז זה גבול.

משה גפני: אבל זה באישור של ועדת הכספים.

משה גפני: זה חקיקה ראשית, אי אפשר לכתוב בה "כ-500 מטר".

מיקי רוזנטל: זאת כוונת המחוקק, אנחנו אומרים לכם לפרוטוקול שזה 500 המטרים האלה.

מיקי רוזנטל: מה אתם רוצים?

משה גפני: רבותי, מספיק כבר.

משה גפני: אנחנו מודיעים לפרוטוקול שמדובר על כ-500 מטר, נקודה.

משה גפני: אבל לא בחוק.

משה גפני: אי אפשר לשבש הכול.

משה גפני: הלאה.

<שלומית ארליך: סעיף 8 במקור התייחס רק לעניין הסודיות.

<שלומית ארליך: הכנסנו לו גם את אלמנט חופש המידע בסעיף קטן (ב): "על אף האמור בפסקה (9) שבהגדרה "רשות ציבורית" שבסעיף 2 לחוק חופש המידע, התשנ"ח-1998, חוק חופש המידע יחול על גורם מפעיל רק לעניין מידע בתחום איכות הסביבה, בריאות הציבור או העסקת עובדים, והכל מבלי לגרוע מהאמור בסעיף קטן (א) או מהסדרה אחרת לפי סעיף 113 לחוק העונשין.

<שלומית ארליך: "

משה גפני: מי בעד אישור סעיף 8?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין

משה גפני: הסעיף אושר.

<שלומית ארליך: סעיף 9 מדבר על הקמה ותחזוקה של נכס פעילות.

<שלומית ארליך: סעיף 10 מדבר על הגדרות לסימן ו', שמתייחס לכניסה למקרקעין וביצוע פעולות בהם.

<שלומית ארליך: סעיף 11 מתייחס לסמכות הכניסה למקרקעין וביצוע פעולות בהם של הגורם המפעיל.

משה גפני: מי בעד אישור סעיפים 9-11?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין

משה גפני: הסעיפים אושרו.

<שלומית ארליך: סעיף 12 מדבר על הודעה על כוונה להיכנס למקרקעין.

<שלומית ארליך: יש שם רק תיקון אחד בנוסח לעומת מה שהיה בישיבה הקודמת, בפסקה (א)(3) שינינו וכתבנו "לפי סעיף 12(ה)".

<שלומית ארליך: זה תיקון נוסח בלבד.

משה גפני: מי בעד אישור סעיף 12?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין

משה גפני: הסעיף אושר.

<שלומית ארליך: סעיף 13 מדבר על הערעור.

<שלומית ארליך: סעיף 14 מדבר על סדרי הדין בערעור.

<שלומית ארליך: בסעיף 14 מוחקים את סעיף קטן (ב).

<שלומית ארליך: יישאר רק סעיף קטן (א).

<שלומית ארליך: סעיף 15 מדבר על ביצוע פעולות במקרקעין בלא הודעה.

<שלומית ארליך: סעיף 16 מדבר על פיצויים בעד נזק.

<שלומית ארליך: סעיף 17 מדבר על איסור ביצוע פעולות מסוימות במקרקעין בלא אישור המנהל.

<שלומית ארליך: סעיף 18 מדבר על עונשין.

משה גפני: נצביע על סעיפים 13-18.

משה גפני: מי בעד אישור הסעיפים?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין

משה גפני: הסעיפים אושרו.

<שלומית ארליך: סעיף 19 מדבר על הוראות לעניין תחולת חוק רשות הספנות והנמלים.

<שלומית ארליך: סעיף 20 מדבר על הסכם לקבלת שירותים.

<שלומית ארליך: סעיף 21 מדבר על גריעת מקרקעין מהמקרקעין המועברים.

משה גפני: מי בעד אישור סעיפים 19-21?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין

משה גפני: הסעיפים אושרו.

<שלומית ארליך: סעיף 22 – יש את התיקון שנכנס שלא קשור באופן ישיר לקצא"א.

<שלומית ארליך: דיברנו על פיצול הסעיף.

משה גפני: אנחנו מפצלים את זה.

משה גפני: מי בעד פיצול הסעיף?

<יערה למברגר: מדובר על התיקון העקיף של העניין הדולרי, האפשרות לדווח בדולרים.

מיקי רוזנטל: זה לא שייך לכאן.

משה גפני: מי בעד אישור הפיצול?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין

משה גפני: הפיצול אושר.

<שלומית ארליך: נשאר עכשיו סעיף 22, שמדבר על חוק הסדרת הביטחון בגופים ציבוריים.

משה גפני: מי בעד אישור סעיף 22?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין

משה גפני: סעיף 22 אושר.

<שלומית ארליך: סעיף 23 מדבר על תיקון חוק התכנון והבנייה, בין היתר לעניין הוראות מעבר לעניין תוקפם של אישורים ובקשות תלויות ועומדות, אישור תשריט, הגשת תוכנית ראשונה, בנייה נוספת לפני אישור תוכנית ראשונה, היתר למימוש תוכנית שאושרה, עררים, פיצויים והיטל השבחה, רציפות.

משה גפני: מי בעד אישור סעיף 23?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין

משה גפני: הסעיף אושר.

<שלומית ארליך: סעיף 24 הוא תיקון לפקודת הנמלים.

<שלומית ארליך: סעיף 25 הוא תיקון לחוק החברות הממשלתיות.

<שלומית ארליך: סעיף 26 הוא תיקון לחוק התוכנית הכלכלית.

<שלומית ארליך: סעיף 27 הוא תיקון לחוק רשות הספנות והנמלים.

משה גפני: מי בעד אישור סעיפים 24-27?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין

משה גפני: הסעיפים אושרו.

<שלומית ארליך: סעיף 28 קובע ששר האוצר הוא השר האחראי על ביצועו של חוק זה.

משה גפני: מי בעד אישור סעיף 28?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין

משה גפני: הסעיף אושר.

<שלומית ארליך: סעיף 29 מתייחס להוראות התחילה.

<שלומית ארליך: סעיף 30 מדבר על הוראות מעבר לעניין הרישיונות.

<שלומית ארליך: סעיף 31 – הכנסנו בו תיקון, כך שיהיה כתוב: "(א) העברת הפעילות מבעל זיכיון המשנה לחברה שתוקם לפי סעיף 2 תיעשה לא יאוחר מיום ט"ז בתשרי התשע"ט (25 בספטמבר 2018).

<שלומית ארליך: (ב) על אף האמור בסעיף קטן (א), שר האוצר יהיה רשאי להאריך את מועד ההעברה בששה חודשים, אם מצא כי בשל נסיבות שלא ניתן היה לצפותן מראש יש צורך בדחיית מועד העברת הפעילות.

<שלומית ארליך: "

מיקי רוזנטל: זה לא מה שכתוב פה.

<שלומית ארליך: קראתי את התיקון.

משה גפני: ההארכה באישור ועדת הכספים.

<שי באב"ד: לא, ההארכה בסמכות השר.

<שי באב"ד: לא אמרנו שהשר צריך ללכת לוועדה עוד פעם.

משה גפני: אבל בעוד שנה וחצי השר כחלון לא יהיה שר האוצר, תהיה ממשלה אחרת.

<שי באב"ד: מאיפה אתה יודע?

<שי באב"ד: אני מקווה שיושב-ראש ועדת הכספים יישאר בתפקידו עד נובמבר 2019.

משה גפני: אני רוצה שהוא יהיה ראש ממשלה.

<שי באב"ד: אני לא אומר דברים כאלה.

<שי באב"ד: אני חושב ש"איזהו עשיר?

<שי באב"ד: השמח בחלקו".

<שי באב"ד: עזוב, תן הארכה.

<שי באב"ד: לשם מה צריך לחזור לוועדה?

<שי באב"ד: זה לא נכלל בסיכום.

משה גפני: דיברנו על זה.

<שי באב"ד: לא "באישור ועדת הכספים".

משה גפני: אתה טועה.

משה גפני: מה הבעיה?

מיקי רוזנטל: מה אכפת לך?

מיקי רוזנטל: הרי יהיה דיון.

מיקי רוזנטל: מה יקרה בדיון הזה?

<שי באב"ד: ואם אתם לא תהיו פה בוועדת הכספים?

מיקי רוזנטל: אז גם לא יהיה אותו שר אוצר.

מיקי רוזנטל: מה הדאגה שלך?

מיקי רוזנטל: אם גפני לא יהיה יושב-ראש ועדת הכספים אז לא תהיה כל הקואליציה הזאת.

מיקי רוזנטל: מה זה חשוב?

מיקי רוזנטל: זה סתם.

מיקי רוזנטל: לנו זה חשוב.

מיקי רוזנטל: אנחנו רוצים לראות שאתם עובדים כשורה.

<שי באב"ד: יושב-ראש הוועדה, קיבלתי את עמדתך המלומדת.

מיקי רוזנטל: אנחנו עושים רק לנו עבודה קשה.

מיקי רוזנטל: אנחנו לא רוצים שיעלו את המחירים בגלל זה, זה הכול.

מיקי רוזנטל: גם אתה לא רוצה.

דוד ביטן: אני רוצה להגיד שאני עומד מאחורי ההבטחה שהבטחתי כאן, שזה לא יעלה למליאה אם לא "ייסגר".

דוד ביטן: חבר הכנסת גפני, אתה ואני ביחד – לא צריך יותר מזה.

משה גפני: אתם יכולים להיות רגועים.

<קריאה: אני לא יכול להבטיח משהו שאני לא שולט בו.

משה גפני: זה לא יהיה.

משה גפני: אתה מתחיל להעליב אותי.

<שי באב"ד: אין אמון?

<שי באב"ד: אמרתי 10 פעמים לפרוטוקול.

<שי באב"ד: אי אפשר להוציא את המכתבים ב-5 דקות, זה לא עובד כך.

משה גפני: אני רוצה להגיד לך, אני לא יודע אם יהיו אבי ניסנקורן או שלי יחימוביץ, אני לא מתמצא בהסתדרות.

משה גפני: עם כל הכבוד לשי באב"ד, שאני מכבד אותו מאוד והוא חבר טוב שלי והוא מנכ"ל משרד האוצר, הוא לא יכול להביא את זה למליאה אפילו אם הוא ירצה.

משה גפני: מי שיכול להביא את זה זה אני.

משה גפני: התחייבתי.

משה גפני: לא הייתה פעם שהתחייבתי שלא עמדתי מאחורי זה.

מכלוף מיקי זוהר: חביבי, זה לא כמו ליברמן.

מכלוף מיקי זוהר: מילה של גפני זאת מילה.

דוד ביטן: "זה לא יקרה, ואם יקרה אז מה קרה?

דוד ביטן: ".... אל תהיו מודאגים.

משה גפני: מי בעד אישור סעיפים 29-32?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 4

משה גפני: נמנעים – אין

משה גפני: הסעיפים אושרו.

<שלומית ארליך: התוספת הראשונה מדברת על זכויות העובדים.

<שלומית ארליך: התוספת השנייה מדברת על פרטי ההשגה.

<שלומית ארליך: התוספת השלישית, שהכנסנו עכשיו, מתייחסת לסעיף 4(ג), בעצם מתייחסת לשטח של חוף אילת.

<שלומית ארליך: היא תופיע בטבלה שתפרט את השטח ואת ההוראה ביחס לשטח.

<שלומית ארליך: השטח שמופיע בסעיף 1 מתייחס ל-200 מטר.

<שלומית ארליך: ההוראות יהיו כך: "יוחכר באמצעות רשות מקרקעי ישראל לאחֵר לשימוש לטובת הציבור, תוך מתן עדיפות לשמירה על ערכי טבע ייחודיים".

<שלומית ארליך: השטח שמופיע בסעיף 2- - -

מיקי רוזנטל: אבל לא כתובות המילים "לשימוש הציבור".

מיקי רוזנטל: חייבים להוסיף את זה.

מיקי רוזנטל: זה חשוב מאוד.

מיקי רוזנטל: בשביל זה רציתי שזה יהיה בחוק.

<ארז כלפון: אם אפשר לחזור על הניסוח, שנשמע גם פה מאחור.

<שלומית ארליך: "יוחכר באמצעות רשות מקרקעי ישראל לאחר לשימוש לטובת הציבור תוך מתן עדיפות לשמירה על ערכי טבע ייחודיים".

מיקי רוזנטל: בסדר.

מיקי רוזנטל: מקובל עליכם, ההנהלה?

<שלומית ארליך: סעיף 2 מתייחס לשטח של 300 מטר.

<שלומית ארליך: קצא"א, הנו"ן-צדי"קים שמופיעים בתוספת השלישית הם הנו"ן-צדי"קים הסופיים?

<איציק לוי: יש לי יותר נו"ן-צדי"קים בקואורדינטות אחרות.

<איציק לוי: זה לא עוזר להם.

<איציק לוי: אין לי את זה כאן כרגע.

מיקי רוזנטל: בואו נוסיף שזה באזור ריף הדולפינים.

<שלומית ארליך: פשוט יצטרכו להביא לי קואורדינטות מדויקות.

<יערה למברגר: הצעתי לכתוב את הקואורדינטות ולכתוב את הגוש והחלקה שקיבלנו מרשות מקרקעי ישראל, וגם יש אפשרות לתקן בצו.

מיקי רוזנטל: רק רציתי שלא יהיו אי-הבנות.

מיקי רוזנטל: אין שום בעיה.

משה גפני: יש לכם בעיה לכתוב לא "לאחֵר" אלא "לעיריית אילת"?

<יערה למברגר: לא, לא.

<ארז כלפון: מה ש"נסגר" בסיכומים, גם כשהיינו פה וגם בישיבה שהייתה אצל שר האוצר, עם החברה, עם עיריית אילת, עם מינהל התכנון, עם רשות מקרקעי ישראל, שכל הנושא של 200 מטר עובר לעיריית אילת והם יעשו בו שימוש לציבור.

<ארז כלפון: יש כל מיני רעיונות של העירייה שעכשיו מתכננת אותו.

<ארז כלפון: וה-300 מטר הוא דו-שימושי.

<ארז כלפון: לגבי ה-300 מטר אין בעיה, אבל לגבי 200 מטר- - -

משה גפני: ב-200 מטר נכתוב "עיריית אילת", אין ברירה.

משה גפני: אם יש בעיה משפטית, תגידו.

<קריאה: עדיף לא לכתוב כלום.

<יערה למברגר: היינו צריכים לכתוב בחוק "אם ניתן כל השטח הזה לקצא"א", בסעיף שכתבנו פה.

<יערה למברגר: בגלל זה היה צריך לגרוע את זה מסעיף 4 בחוק.

<יערה למברגר: אבל למי נותנים – אתה לא צריך את החוק בשביל זה.

מיקי רוזנטל: אבל אנחנו רוצים.

מיקי רוזנטל: למה לא?

משה גפני: אנחנו רוצים שייכתב.

משה גפני: ציבורית אנחנו רוצים שזה יהיה כתוב.

<ארז כלפון: עיריית אילת כבר כרגע מגישה אישורים לוועדה על ה-200 מטר.

<אפרת פרוקצ'יה: כדי להעביר את זה אחר-כך לא לעיריית אילת יצטרכו תיקון חקיקה.

משה גפני: אז יהיה תיקון חקיקה.

מיקי רוזנטל: בסדר.

מיקי רוזנטל: אבל אנחנו רוצים את זה.

מיקי רוזנטל: זה יהיה לטובת הציבור.

מיקי רוזנטל: "לאחֵר" זה אמורפי.

<יערה למברגר: היפותטית יום אחד ירצו להעביר את זה.

<יערה למברגר: אבל שיהיה בתוספת.

<יערה למברגר: רק ב-200 מטר.

ייכתב: בחלק השני שוב מופיעות הקואורדינטות.

ייכתב: אני מבינה שאקבל בחצי השעה הקרובה את הקואורדינטות המדויקות בלי טעויות.

ייכתב: "יוחכר לגורם המפעיל באמצעות רשות מקרקעי ישראל, והגורם המפעיל יעניק זכות שימוש לאחֵר לשימוש לטובת הציבור, תוך מתן עדיפות לשמירה על ערכי טבע ייחודיים, בתנאים שיקבע הגורם המפעיל לרבות לעניין הגבלת זכות השימוש לפי הוראות שר האוצר בהתייעצות עם שר התשתיות הלאומיות, האנרגיה והמים ושר הביטחון".

ייכתב: זה מתייחס לחלק של ה-300 מטר.

משה גפני: יש 3 תוספות שעליהן אנחנו צריכים להצביע, שאותן הביאה עכשיו היועצת המשפטית של הוועדה.

משה גפני: מי בעד אישור כפי הניסוח האחרון שנאמר עכשיו, כולל הוספת "עיריית אילת"?

משה גפני: ירים את ידו.

משה גפני: מי נגד?

משה גפני: מי נמנע?

משה גפני: בעד – 3

משה גפני: נמנעים – אין

משה גפני: התוספות אושרו.

<אפרת פרוקצ'יה: אני מבקשת את הסמכת היועצים המשפטיים לתיקוני ניסוח.

משה גפני: היועצות המשפטיות, אם יש תיקוני נוסח שלא משנים את המהות בכלל, אנחנו מסמיכים אתכן לתקן אם יש צורך.

משה גפני: האמת היא שלא האמנתי שנסיים את זה.

משה גפני: אני לא זוכר חוק כזה עם כל-כך הרבה דיונים, חלקם חסויים, חלקם גלויים, עם בעיה שהייתה כמעט בלתי אפשרית.

משה גפני: להעביר את החוק הזה, ההבדלים וההתנגדויות מכל כיוון – אם הייתי מגיע לפשרה עם מישהו הייתי "חוטף" מהצד השני.

משה גפני: יש את זה תמיד בחקיקה אבל לא בכמות הזאת.

משה גפני: אני חייב להודות למשרד האוצר, למשרד המשפטים, ליועץ המשפטי לממשלה ולנציגו עלי אדמות אבי ליכט, שבאמת הלכת פה כברת דרך כמו תלמיד ישיבה.

משה גפני: אני אומר לך את זה בשפה דתית אבל אני יכול להגיד לך את זה בשפה חילונית: כמו מפא"י'ניק.

משה גפני: אני מודה למשרד התשתיות ולמשרד להגנת הסביבה.

משה גפני: אני מודה לחברת קצא"א.

משה גפני: עובדי קצא"א, תאמינו לי, אני נמצא בכנסת 28 שנים.

משה גפני: כשהייתי אומר לאנשים "תהיה רגוע" אז הייתי קצת חושש.

משה גפני: פעם ראשונה שאני אומר "תהיה רגוע" ואני מתכוון לזה במאה אחוז.

משה גפני: אין מציאות אחרת.

משה גפני: עכשיו זה רק פוליטיקה.

משה גפני: לא ייגמר העניין ולא יהיה חוק, על דעת כולם ללא יוצא מן הכלל, אם לא יהיו הניירות כפי שסוכמו.

מיקי רוזנטל: הדגש הוא על "כפי שסוכמו".

<שי באב"ד: אתה חושד?

מיקי רוזנטל: חס וחלילה.

מיקי רוזנטל: אני נראה לך בן אדם חושד?

משה גפני: אני חייב להודות לכל חברי הוועדה שהיו בעניין אבל במיוחד לחבר הכנסת מיקי רוזנטל ולחבר הכנסת מיקי זוהר ולחברים נוספים.

משה גפני: אני רוצה להודות לשר האוצר משה כחלון, שאִפשר לשי באב"ד להגיע פה לפשרות.

משה גפני: אני צוחק, זו לא הכוונה.

משה גפני: באמת אם לא הפשרות לא היינו יכולים להגיע לחקיקת החוק.

משה גפני: אני אומר לעובדים, אתה יחיד פה שנשארת רציני, אני אומר לך, האמן לי, אני מכיר את העבודה פה, אם לא היה נגמר היום לא הייתה נגמרת החקיקה.

משה גפני: כפי שאני מכיר את הכוחות הפועלים בשטח, הראשונים שהיו נפגעים – הייתה מסתיימת תקופת הזיכיון, היו הרבה אינטרסנטים, גם בממשלה וגם במערכת הפוליטית וגם במערכת האחרת שעוסקת בעניין הזה – אתם הייתם הנפגעים הראשונים.

משה גפני: ראיתי יעד לעצמי ביחד עם החברים שהיו פה בתוך העניין לסיים את החוק הזה ויהי מה.

משה גפני: זכויותיכם נשמרו.

משה גפני: יכולים לקרות הרבה דברים, כפי שיכולים לקרות גם במקומות מסודרים אחרים, אבל מבחינת העובדים הגענו פה למיצוי העניין.

משה גפני: אתם צריכים להודות גם למשרדי הממשלה שתרמו לעניין, למשרד האוצר כמובן, וגם ליושב-ראש ההסתדרות אבי ניסנקורן.

משה גפני: אני מודה לצוות של ועדת הכספים, ללשכה המשפטית שעשתה פה עבודה נאמנה, למזכירות ועדת הכספים, שכל רגע אמרתי לה: "תבטלו פה, תעשו שם" ובאמת הם עמדו בזה בכבוד.

משה גפני: זה לא פשוט.

משה גפני: אתה חושב שזה משרד האוצר, שאתה אומר משהו ובסוף באה איזו פקידה או יועצת משפטית ואומרת אחרת?

משה גפני: פה לא.

משה גפני: הזכרתי את אבי ליכט, נציגו עלי אדמות של היועץ המשפטי לממשלה.

משה גפני: אם לא אבי ליכט לא היה פה חוק היום, שלא תהיה טעות בעניין.

מכלוף מיקי זוהר: אני חייב לציין לטובה את חברי חבר הכנסת מיקי רוזנטל, שישב אתנו ביחד מהיום הראשון של הדיונים והיה חלק מרכזי בהחלטות שנתקבלו פה.

מכלוף מיקי זוהר: החלק שתרמת לדיון היה באמת חשוב.

מכלוף מיקי זוהר: תודה ליושב-ראש.

מכלוף מיקי זוהר: בתחילת הדיונים כשהגיעו אלינו עם הנושא הזה הוא היה באמת "תפוח אדמה לוהט", היה קשה לנו לעכל אותו.

מכלוף מיקי זוהר: חשבנו היטב איך אנחנו מתמודדים עם הסיטואציה, תוך שאנחנו שומרים על החברה הזו ושומרים על העובדים שלה.

מכלוף מיקי זוהר: לכן גם נלחמנו ונאבקנו.

מכלוף מיקי זוהר: אני חושב שזה הישג מרשים למשרד המשפטים ולמשרד האוצר, ואסביר למה.

מכלוף מיקי זוהר: במדינת ישראל 2017 כן יש מקום לשינוי בכל מיני סיטואציות משפטיות.

מכלוף מיקי זוהר: משרד המשפטים ממשיך לעשות את עבודתו נאמנה כפי שעשה עד עכשיו, תוך שמירה על עקרונות משפטיים מאוד-מאוד ברורים שמדינת ישראל רוצה לסגל אותם, ואני מכבד כמובן את הדרישה.

מכלוף מיקי זוהר: אנחנו, מצד שני, רצינו לנסות לאזן בין הרצון המשפטי הנכון, הדמוקרטי, החשוב הזה לבין העקרונות החשובים המדיניים, הביטחוניים, הכלכליים שלנו.

מכלוף מיקי זוהר: אני חושב שבסופו של דבר נעשה האיזון הנכון.

מכלוף מיקי זוהר: הבאנו תינוק לעולם.

מכלוף מיקי זוהר: הייתה לידה קשה, ניתוח קיסרי, אבל בסוף אני חושב שהתוצאה שהובאה כאן היום באמת מביאה את המבנה האידיאלי כדי שכולנו נצא מפה מרוצים ורגועים.

מיקי רוזנטל: קודם כול אני רוצה להודות לכל הגורמים שעסקו במלאכה.

מיקי רוזנטל: אני לא רוצה להרוס את החגיגיות של הרגע אבל אני מוטרד מאוד מהדרך שבה ממשלת ישראל מקדמת נושאים שהם רב-תחומיים.

מיקי רוזנטל: אם זה נושא שקשור למשרד אחד אז בדרך כלל העבודה זורמת, לפעמים טוב יותר ולפעמים טוב פחות.

מיקי רוזנטל: כל פעם שזה נוגע למספר גורמים של הממשלה – אין שום סיבה להגיע לרגע האחרון, ממש דקות ספורות לפני תום הזיכיון, אין שום סיבה בעולם.

מיקי רוזנטל: זה לא מועד שהגיע בהפתעה, גם הסוגיות שעמדו על הפרק לא היו בהפתעה.

מיקי רוזנטל: יש פה איזו בעיה בהתנהלות הממשלה באופן כללי.

מיקי רוזנטל: צריך לתת על זה את הדעת כי יש עוד זיכיונות שמסתיימים וצריך לדאוג שיגיעו בזמן ובמועד ולא ברגע האחרון ובלחץ כזה.

מיקי רוזנטל: אני שמח שדאגנו לעובדים.

מיקי רוזנטל: אני שמח שבסוף רוב האנשים סביב השולחן מרוצים.

מיקי רוזנטל: אני רוצה להודות בעיקר לחבר הכנסת ויושב-ראש הוועדה גפני, שלפני שנה וחצי דיברנו על כך שצריך להחזיר חלק מחוף הים באילת לציבור.

מיקי רוזנטל: אנחנו לא רואים ב-500 מטר האלה של קצא"א סוף דבר.

מיקי רוזנטל: אנחנו מתכוונים לעמול כי חוף הים של אילת הוא עתידה הכלכלי.

מיקי רוזנטל: יש 12 קילומטרים בסך הכול, מחציתם תפוסים על-ידי כל מיני גורמים שונים ומשונים והייעוד המרכזי שלהם לתיירות נגרע מן העיר אילת.

מיקי רוזנטל: יש להחזיר מה שאפשר להחזיר, ואפשר להחזיר עוד לציבור.

מיקי רוזנטל: אני רוצה להודות לך שהיית קשוב לעניין ותמכת בו.

דוד ביטן: מה זה כל הברכות?

דוד ביטן: יש בחירות מחר?...

מיקי רוזנטל: אדוני היושב-ראש, אני רוצה להודות לך על ההקשבה, וגם לשר האוצר, שעמד מאחורי העניין הזה ותמך ועזר וסייע והיה שותף פעיל.

מיקי רוזנטל: בסופו של דבר הבאנו את הדבר הכי חשוב, ראשית, שנגן על האינטרסים של המדינה, ושנית, שאנחנו מחזירים חלק מן הנכסים לציבור.

מיקי רוזנטל: תודה רבה לכולכם.

משה גפני: תודה רבה.

משה גפני: שי באב"ד ואחריו אבי ליכט ובכך נסיים.

<שי באב"ד: אדוני היושב-ראש, אני או-טו-טו שנתיים מנכ"ל משרד האוצר ויצא לי לעבור לא מעט הליכי חקיקה, כולל שני תקציבים, לא מעט ועדות, לא מעט רפורמות.

<שי באב"ד: זה היה אחד החוקים והנושאים הכי קשים, הכי סבוכים, בגלל המורכבות המאוד-מאוד-מאוד גדולה, בגלל המעורבות של לא מעט גופים והאינטרסים השונים שהיה צריך לשמור אותם.

<שי באב"ד: בראש ובראשונה אני רוצה להודות לפרטנר שלי לכל התהליך הזה, אבי ליכט.

<שי באב"ד: עברנו דרך של חודשים רבים בנושא הזה, עם לא מעט מריבות, טריקות טלפונים, מה לא, חוסר אמון, לאן לא התדרדרנו עם החוק הזה.

<שי באב"ד: אבל בסופו של יום אני חושב ששמרנו על שיתוף הפעולה עד הסוף ואני שמח שהצלחנו להשיג את התוצאה שאליה כיוונו מתחילת הדרך.

<שי באב"ד: אני רוצה להודות, לא באופן ציני אלא באמת באופן רציני, לכל חברי הוועדה ולך, יושב-ראש הוועדה.

<שי באב"ד: אני חושב שהשינויים שהכנסתם והדברים שהבאתם היו מאוד-מאוד חשובים לקידום של החוק.

<שי באב"ד: התוצר הסופי שיצא היום בזכות השינויים והדברים שהבאתם כולכם עשו את החוק הזה לטוב יותר.

<שי באב"ד: אני רוצה להודות גם להנהלת החברה על כל העבודות, השעות של הישיבות, עד השעות המאוחרות של הלילה, הוויכוחים, המריבות.

<שי באב"ד: זו פעם ראשונה שאני רואה הנהלה של חברה – ואגיד לפרוטוקול: אולי בעיקר בגלל שהיא לא ממשלתית – נרתמת בצורה בלתי רגילה לעשייה, לשינויים שקשה מאוד להכיל אותם, אבל גם למרות כל השינויים ולמרות כל הדברים המאוד לא פשוטים החברה נרתמה באופן מלא לטובת החברה ולטובת רצון המחוקק.

<שי באב"ד: וכאן גם מילה מאוד-מאוד-מאוד חמה וטובה לעובדים וגם התחייבות.

<שי באב"ד: בזה אני מסיים.

משה גפני: היועצת המשפטית של הוועדה שגית אפיק עשתה את העבודה.

<שי באב"ד: יצא לנו לשבת לא מעט שעות ביחד, גם אתכם.

<שי באב"ד: אני חייב להגיד, יש לי הערכה מאוד-מאוד גדולה על הדרך שבה ניהלתם את המשא ומתן, על ההוגנוּת שלכם, על היושרה שלכם, על הדרך העניינית.

<שי באב"ד: אני לא אומר את זה כמס שפתיים.

<שי באב"ד: אתם יודעים שבתפקידי אני נפגש עם לא מעט ועדי עובדים ועם לא מעט חברות ויוצא עם לא מעט חיכוכים וויכוחים וסכסוכים כאלה ואחרים.

<שי באב"ד: אתם באמת דוגמה ומופת איך ועד עובדים שומר על האינטרסים של החברה, שומר על האינטרסים של העובדים ועושה את זה בכבוד וביושרה.

<שי באב"ד: יש לי הערכה רבה מאוד אליכם בנושא הזה.

<שי באב"ד: הייתם מאוד הוגנים לאורך כל המשא ומתן הזה.

<שי באב"ד: לא הייתה לכם אף דרישה שהיא "להוציא עיניים", או סתם, או קנטרנית, או חמדנות של עובדים, דברים שהם מפתיעים מאוד, דרך אגב, בסביבתנו כאן.

<שי באב"ד: אני מאחל שתמיד כל סכסוכי העובדים שלי, או הוויכוחים, או המשאים ומתנים ייראו כך.

<שי באב"ד: אני מוסיף לכל ההתחייבויות שנאמרו פה היום.

<שי באב"ד: תקבלו בימים הקרובים מכתבים ממני.

<שי באב"ד: הרצל עמיקם, אני אומר לך את זה בצורה הכי ישירה והכי פתוחה ומלאה.

<שי באב"ד: בדיוק לפי ההסכמות שסיכמנו, לא יהיו משחקים.

<שי באב"ד: ככל שהמכתבים האלה לא יענו על הנוסחים או שתחשוב שהם לא עומדים בסיכומים אנחנו ניפגש שוב ושוב.

<שי באב"ד: בימים הקרובים נגמור את הניסוחים האלה עד המילה והאות האחרונה כדי שגם העובדים ייצאו בצורה נכונה ונכוחה מזה.

<שי באב"ד: תודה רבה לכולם, וגם ליועצת המשפטית של הוועדה.

<אברהם ליכט: תודה רבה לכולם, תודה רבה לחברי הכנסת, לצוות של הוועדה, תודה לחבר הכנסת ביטן.

<אברהם ליכט: תודה לאנשי החברה ולעובדים שלה.

<אברהם ליכט: המשא ומתן הזה היה מאוד אמוציונלי וגלש לעתים לטונים רמים.

<אברהם ליכט: לכן אני רוצה לנצל את הבמה הזאת ולומר שאם פגעתי במישהו מהנהלת החברה או מן העובדים אני מבקש את סליחתו.

<אברהם ליכט: תודה לאנשי משרד האוצר, לשר האוצר, לשי באב"ד שעבד אתי בצורה צמודה על הדבר הזה, גם לנדב שינברגר.

<אברהם ליכט: צריך להגיע תודה לשלוש עורכות-דין: אפרת פרוקצ'יה, אפרת נחלון ויערה למברגר שעבדו בחודשים האחרונים "מסביב לשעון".

<אברהם ליכט: העובדה שהחוק הגיע עד למצבו היום היא במידה רבה בזכותם.

<אברהם ליכט: אני מודה לכולם.

משה גפני: תודה רבה.

משה גפני: הישיבה נעולה.